
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1120 


28 Αυγούστου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση της Ταμιακής Διαχείρισης του Ειδικού 
Λογ/σμού Λειτουργίας Προγράμματος ΕΟΤ για την 

Ελληνική Κουζίνα στην Τράπεζα της Ελλάδος. 1 

Οδηγίες διαχείρισης, παρακουλούθησης, αξιολόγι- 
σης και ελέγχου ενεργειών κατάρτισης ανθρώπι¬ 
νου δυναμικού του Τομέα της Υγείας και ανέργων - 
εθελοντών, επαγγελματιών υγείας, χρηματοδο¬ 
τούμενων από το Υπουργείο Υγείας και Πρόνοιας 
στα πλαίσια του Επιχειρησιακού Προγράμματος 


«Ολυμπιακοί Αγώνες 2004 - Υγεία». 2 

Ανασυγκρότηση του Ελεγκτικού Συμβουλίου (άρθρο 

52, Ν. 2725/1999 & άρθρο 2 του Ν. 2858/2000). 3 

Καθορισμός αριθμού προσώπων που θα απασχολη¬ 
θούν στο Υπουργείο Αιγαίου. 4 

Απόκτηση ελληνικής ιθαγένειας του ομογενούς Ποπόβ. 5 
Απόκτηση ελληνικής ιθαγένειας της ομογενούς Κέσο- 

βα Μαρίας. 6 

Απόκτηση ελληνικής ιθαγένειας της ομογενούς Κέσο- 

βα Αρτέμιδα. 7 

Απόκτηση ελληνικής ιθαγένειας της ομογενούς Κέσο- 

βα Κριστίνα. 8 

Τροποποίηση της με 4978/30.5.2002 απόφασης της 
Γενικής Γραμματέως Περιφέρειας Βορείου Αιγαί¬ 
ου σχετικά με το ανώτατο όριο επιτρεπομένων ημε¬ 
ρών, κίνησης εκτός έδρας υπαλλήλων υπηρετού- 
ντων στις Ν.Α. Λέσβου, Σάμου και Χίου. 9 


ΑΠΟΦΑΣΕΙ Σ 

Αριθ. 2/42580/Α0024 (1) 

Ανάθεση της Ταμιακής Διαχείρισης του Ειδικού Λογ/σμού 
Λειτουργίας Προγράμματος ΕΟΤ για την Ελληνική 
Κουζίνα στην Τράπεζα της Ελλάδος. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π ,Δ/τος «Διαχείριση 
Νομικών Προσώπων απάτην Τράπεζα της Ελλάδος». 

2. Το από 7.10.1958 Β.Δ/γμα (ΦΕΚ 175/Α/24.10.1958) 
«Τροποποίηση του από 20.1.1932 Π.Δ/τος. 


3. Το Π.Δ/γμα 496/74 «Περί λογιστικού ΝΠΔΔ». 

4. Το Π.Δ/γμα343/2001 (ΦΕΚ231/Α/11.10.2001) «Οργα¬ 
νισμός Διάρθρωσης Υπηρεσιών του Ελληνικού Οργανι¬ 
σμού Τουρισμού (ΕΟΤ)». 

5. Την 500492/17.7.2002 απόφαση του ΕΟΤ 

6. Το 15449/19.7.2002 έγγραφο της Τράπεζας της Ελλά¬ 
δος με το οποίο ζητείται το άνοιγμα λογαριασμού Ταμιακής 
διαχείρισης του Ειδικού Λογ/σμού λειτουργίας Προγράμ¬ 
ματος για τη ν Ελληνική Κουζίνα στην Τ ράπεζα της Ελλάδος. 

7. Την απόφαση του Υπουργού Οικονομικών 2/38554/ 
0004/23.5.2000 Μεταβίβαση της εξουσίας να υπογρά¬ 
φουν με εντολή Υπουργού στο Γεν. Γραμματέα, Γεν. 
Δ/ντές Προϊσταμένους Δ/νσεων κ.λπ. 

8. Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Νομικού 
Προσώπου, αλλά επιλύονται θέματα διαδικαστικά, απο¬ 
φασίζουμε: 

Η Ταμιακή διαχείριση του Ειδικού Λογ/σμού λειτουρ¬ 
γίας προγράμματος ΕΟΤ για την Ελληνική Κουζίνα να 
ασκείται από την Τράπεζα της Ελλάδος, σύμφωνα με τις 
διατάξεις του από 20.1.1932 Π.Δ/τος «Διαχείριση Νομι¬ 
κών Προσώπων από την Τ ράπεζα της Ελλάδος» όπως αυ¬ 
τό τροποποιήθηκε με το από 7.10.1958 Β.Δ/γμα. 

Ο ανωτέρω Ειδικός λογαριασμός θα εξυπηρετείται από 
την Τράπεζα της Ελλάδος - Κεντρικό Κατάστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2002 
Με εντολή Υπουργού 
Ο Διευθυντής 

ΓΕΩΡΓΙΟΣ ΙΟΡΔ. ΠΑΠΑΔΟΠΟΥΛΟΣ 

-♦- 

Αριθ. ΑΥΙ/ΟΛ.ΑΓ./Γ.Π.οικ. 80103 (2) 

Οδηγίες διαχείρισης, παρακουλούθησης, αξιολόγισης και 
ελέγχου ενεργειών κατάρτισης ανθρώπινου δυναμικού 
του Τομέα της Υγείας και ανέργων - εθελοντών, επαγ- 
γελματιών υγείας, χρηματοδοτούμενων από το Υπουρ¬ 
γείο Υγείας και Πρόνοιας στα πλαίσια του Επιχειρησια¬ 
κού Προγράμματος «Ολυμπιακοί Αγώνες 2004 - Υγεία». 

Η ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τον Ν. 2889/2.3.2001 «Βελτίωση και εκσυγχρονι- 

σμός του Εθνικού Συστήματος Υγείας» (ΦΕΚ 37/ 
Α/2001). 

2. Το Π.Δ. 95/2000 «Οργανισμός του Υπουργείου Υγεί¬ 
ας και Πρόνοιας» (ΦΕΚ76/Α/2000) όπως αυτό τροποποιή¬ 
θηκε από το Π.Δ. 299/2000(ΦΕΚ240/Α/2000). 

3. Το Ν. 2519/97 «Ανάπτυξη και εκσυγχρονισμός του 
Εθνικού Συστήματος Υγείας, οργάνωση των υγειονομι¬ 
κών υπηρεσιών, ρυθμίσεις για το φάρμακο και άλλες δια¬ 
τάξεις» (ΦΕΚ84/Α/92). 

4. Την ισχύουσα Εθνική Νομοθεσία που αφορά στην 
υλοποίηση και διαχείριση εκπαιδευτικών προγραμμάτων. 

5. Την από 20.3.2001 Σύμβαση μεταξύ του Υπουργείου 
Υγείας και Πρόνοιας και της Ο.Ε.Ο.Α «Αθήνα 2004». 

6. Το Ε.Π. «Ολυμπιακοί Αγώνες 2004 - Υγεία» καθώς και 
την 1η Έκθεση Προόδου αυτού. 

7. Την ΔΥ1δ/οικ7635/18.4.2001 Απόφασή μας περί συ¬ 
γκρότησης Επιτροπής Παρακολούθησης του Ε.Π. «Ολυ¬ 
μπιακοί Αγώνες 2004 - Υγεία», όπως τροποποιήθηκε με¬ 
ταγενέστερα. 

8. Την 3418/2002 (ΦΕΚ 861/Β9.7.2002) απόφαση ανά¬ 
θεσης αρμοδιοτήτων στους Υφυπουργούς Υγείας και 
Πρόνοιας Έκτορα Νασιώκα, Ελπίδα Τσουρή και Δημή- 
τριο Θάνο. 

9. Τις Αποφάσεις της Επιτροπής Παρακολούθησης του 
Ε.Π. «Ολυμπιακοί Αγώνες 2004 - Υγεία» σχετικά με τους 
επιδιωκόμένους στόχους, τις προτεραιότητες, τις κατευ¬ 
θύνσεις και τα αποτελέσματα όπως περιγράφονται στο 
ανωτέρω Επιχειρησιακό Πρόγραμμα. 

10. Την ανάγκη καθορισμού των εκπαιδευτικών όρων, 
δικαιολογητικών, παραστατικών στοιχείων και λοιπών 
υποχρεώσεων που πρέπει να τηρούνται από τους φορείς 
υλοποίησης προγραμμάτων. 

11. Το γεγονός ότι από τις διατάξεις αυτής της Απόφα¬ 
σης προκαλείται δαπάνη που έχει εξασφαλιστεί από τις 
πιστώσεις του οικονομικού έτους 2002 του Υπουργείου 
Υγείας και Πρόνοιας από τον ειδικό φορέα 15/690 και θα 
εξασφαλιστεί και για τα επόμενα έτη, αποφασίζουμε: 

Εγκρίνουμε τις οδηγίες διαχείρισης, παρακολούθησης, 
αξιολόγησης και ελέγχου των ενεργειών επαγγελματικής 
κατάρτισης στα πλαίσια του Ε.Π. «Ολυμπιακοί Αγώνες 
2004 - Υγεία», ως κατωτέρω: 

1. Συγκροτείται Επιτροπή Συντονισμού, Αξιολόγησης, 
Παρακολούθησης της υλοποίησης και Ελέγχου των Προ¬ 
γραμμάτων Κατάρτισης. Η σύνθεση της Επιτροπής ορί¬ 
ζεται με Απόφαση της αρμόδιας Υφυπουργού Υγείας και 
Πρόνοιας και έργο της είναι η υλοποίηση των Αποφάσεων 
της Επιτροπής Παρακολούθησης του Ε.Π. «Ολυμπιακοί 
Αγώνες 2004 - Υγεία», που αφορούν στην υλοποίηση των 
προγραμμάτων κατάρτισης του ανθρώπινου δυναμικού. 

2. Φορείς υλοποίησης είναι οι δημόσιοι φορείς που θα 
αναλάβουν την υλοποίηση των ενεργειών κατάρτισης του 
ανθρώπινου δυναμικού με απόφαση της Επιτροπής Συ¬ 
ντονισμού, Αξιολόγησης, Παρακολούθησης και Ελέγχου 
ενεργειών κατάρτισης του Επιχειρησιακού Προγράμμα¬ 
τος, με την προϋπόθεση ότι αποτελούν: 

• Ιατρικές Σχολές Ανώτατων Εκπαιδευτικών Ιδρυμάτων 
[ΑΕΙ] της χώρας 

• Μόνιμες δημόσιες δομές κατάρτισης [ΕΣΔΥ, ΚΕΕΛ, 
Ολυμπιακή Υγειονομική Μονάδα] 

• Πιστοποιημένες δομές συνεχιζόμενης επαγγελματι¬ 
κής κατάρτισης του δημοσίου τομέα της Υγείας και του 
ΕΚΑΒ, 

• Περιφερειακά Συστήματα Υγείας (Πε.Σ.Υ.) σε συνερ¬ 


γασία με τα Νοσοκομεία της Υγειονομικής τους Περιφέ¬ 
ρειας. 

• Πιστοποιημένα Κέντρα Επαγγελματικής Κατάρτισης 
του θεματικού πεδίου Υγεία - Πρόνοια. 

3. Επιλογή καταρτιζομένων 

3.1 Κριτήρια επιλογής καταρτιζομένων 

Βασικά κριτήρια επιλογής καταρτιζόμενων εργαζομέ¬ 
νων του τομέα Υγείας αποτελούν: 

• Η συνάφεια του αντικειμένου κατάρτισης με το αντι¬ 
κείμενο εργασίας τους. 

• Η συνάφεια του αντικειμένου κατάρτισης με τα ενδε¬ 
χόμενα νέα καθήκοντα που θα τους αναθέσει ο φορέας 
απασχόλησης κατά τη διάρκεια της διεξαγωγής των Ολυ¬ 
μπιακών Αγώνων. 

• Ο βαθμός, η θέση στην διοικητική ιεραρχία και ο κλά¬ 
δος στον οποίο ανήκει ο εργαζόμενος. 

3.2 Διαδικασία επιλογής καταρτιζομένων 

Η επιλογή των καταρτιζομένων θα διενεργηθεί από τις 
διοικήσεις των φορέων που εμπλέκονται στους Ολυμπια¬ 
κούς Αγώνες [Πε.Σ.Υ, Διοικήσεις νοσοκομείων, ΕΚΑΒ, Δι¬ 
ευθύνσεις Υγιεινής των Νομαρχιών, κ.λπ.] μετά από πρό¬ 
σκλησή των φορέων υλοποίησης. 

Η επιλογή των καταρτιζομένων ανέργων εθελοντώντου 
Τομέα της Υγείας και ο καθορισμός των αντίστοιχων κρι¬ 
τηρίων επιλογής τους θα γίνει σε συνεργασία με τις αρ¬ 
μόδιες υπηρεσίες της Ο.Ε.Ο.Α. «Αθήνα 2004». 

4. Εκπαιδευτικοί όροι 

4.1 Στις ενέργειες συνεχιζόμενης κατάρτισης οι ώρες 
κατάρτισης ανά πρόγραμμα ορίζονται από 20 έως 100. 

4.2 Τα προγράμματα κατάρτισης περιλαμβάνουν θεω¬ 
ρητικό μέρος και πρακτική άσκηση των καταρτιζόμενων. 
Το θεωρητικό μέρος πρέπει να συναρτάται άμεσα με το 
εκπαιδευτικό αντικείμενο και να αποτελεί κατ’ ελάχιστον 
το 40% των ωρών του προγράμματος. Επιτρέπεται δε η 
πρακτική άσκηση να φθάσει το 75% του συνόλου των 
ωρώντου προγράμματος με αιτιολόγηση του επιστημονι¬ 
κά υπεύθυνου του προγράμματος και έγκριση της Επι¬ 
τροπής Συντονισμού, Παρακολούθησης, Ελέγχου και 
Αξιολόγησης των Προγραμμάτων κατάρτισης. Κατά την 
διάρκεια της πρακτικής άσκησης είναι υποχρεωτική η πα¬ 
ρουσία εκπαιδευτή στον χώρο που αυτή διενεργείται. 
Στην περίπτωση που η πρακτική άσκηση υλοποιείται σε 
εργαστήριο η αναλογία εκπαιδευτή και καταρτιζόμενου 
δεν θα πρέπει να υπερβαίνει την αναλογία 1 προς 13. 

4.3 Ο αριθμός των καταρτιζόμενων ανάτμήμα πρέπει να 
είναιτουλάχιστον 10 καταρτιζόμενοι και όχι περισσότεροι 
από 25. Εξαίρεση αποτελούν οι ενέργειες κατάρτισης 
που θα υλοποιηθούν από την Ολυμπιακή Υγειονομική Μο¬ 
νάδα, στις οποίες ο αριθμός καταρτιζομένων δύναται να 
ανέλθει σε 40 (σαράντα) λόγω της φύσεως του αντικειμέ¬ 
νου. 

4.4 Η συνολική ημερήσια διάρκεια της κατάρτισης δεν 
μπορεί να υπερβαίνει τις 8 εκπαιδευτικές ώρες και ολο¬ 
κληρώνεται το αργότερο μέχρι την 21η ώρα. 

4.5 Η εκπαιδευτική ώρα για την θεωρητική κατάρτιση 
ορίζεται σε 45 λεπτά ενώ μεταξύ δύο διδακτικών ωρών 
παρεμβάλλεται υποχρεωτικό διάλειμμα 15 λεπτών. Για 
την πρακτική άσκηση ορίζεται Ιδλεπτο διάλειμμα ανά 
δίωρο. 

4.6 Για κάθε ενέργεια κατάρτισης είναι υποχρεωτική η 
παροχή στους καταρτιζόμενους εκπαιδευτικών σημειώ¬ 
σεων και των απαιτούμενων εκπαιδευτικών υλικών. 

4.7 Οι καταρτιζόμενοι υποβάλλονται σε αξιολόγηση τό- 

σο κατάτην διάρκεια υλοποίησης του προγράμματος όσο 
και μετά την ολοκλήρωσή του. Η παρουσία και η συμμε¬ 
τοχή τόσο στο θεωρητικό μέρος της κατάρτισης, όσο και 
στις πρακτικές ασκήσεις, τις προφορικές και γραπτές 
εξετάσεις είναι υποχρεωτική για τους καταρτιζόμενους. 
Μετά την επιτυχή αξιολόγηση, χορηγείται σε κάθε καταρ¬ 
τιζόμενο βεβαίωση παρακολούθησης σύμφωνα με τον 
τύπο που καθορίζεται από το Υπουργείο Υγείας και Πρό¬ 
νοιας καιτην οποία υπογράφει ο επιστημονικά υπεύθυνος 
του Προγράμματος, ο νόμιμος εκπρόσωπος του φορέα 
υλοποίησης και ο Πρόεδρος της Επιτροπής της παρα¬ 
γράφου 1. 

4.8 Επιτρέπεται η απουσία των καταρτιζομένων σε πο¬ 
σοστό 10% του συνολικού αριθμού των ωρών του προ¬ 
γράμματος κατάρτισης. Σε καταρτιζόμενους που έχουν 
πραγματοποιήσει απουσίες παραπάνω από το 10% των 
ωρών του προγράμματος δεν τους χορηγείται βεβαίωση 
κατάρτισης. Για τις εντός ωραρίου ώρες κατάρτισης η 
απουσία από την κατάρτιση ισοδυναμεί με απουσία από 
εντεταλμένη υπηρεσία και επισύρει τις προβλεπόμενες 
από το νόμο κυρώσεις. 

5. Επιλέξιμες δαπάνες 

Οι επιλέξιμες δαπάνες για τη χρηματοδότηση από το 
Ε.Π. «Ολυμπιακοί Αγώνες 2004 - Υγεία» των ενεργειών 
κατάρτισης που υλοποιούνται από τους φορείς υλοποίη¬ 
σης της παραγράφου 2 της παρούσας απόφασης εξειδι¬ 
κεύονται ως ακολούθως: 

5.1 Δαπάνες διδακτικού προσωπικού 

Στην κατηγορία αυτή περιλαμβάνονται: 

Οι αμοιβές των εκπαιδευτών ανάλογα με τα τυπικά και 
τα ουσιαστικά προσόντα τους διαμορφώνονται ως εξής: 

• Μέχρι 45 Ευρώ ανά ώρα κατάρτισης για τους εκπαι¬ 
δευτές που είναι κάτοχοι μεταπτυχιακών τίτλων σπουδών 
και έχουν επαγγελματική εμπειρία πάνω από πέντε χρό¬ 
νια. 

• Μέχρι 35 Ευρώ ανά ώρα κατάρτισης για τους εκπαι¬ 
δευτές που είναι κάτοχοι μεταπτυχιακών τίτλων και έχουν 
επαγγελματική εμπειρία από 3 έως 5 χρόνια καθώς και για 
τους εκπαιδευτές που είναι κάτοχοι πτυχίου τριτοβάθ¬ 
μιας εκπαίδευσης και έχουν επαγγελματική εμπειρία πά¬ 
νω από 5 χρόνια. 

• Μέχρι 32 Ευρώ ανά ώρα κατάρτισης για τους εκπαι¬ 
δευτές που είναι κάτοχοι μεταπτυχιακώντίτλων σπουδών 
και έχουν επαγγελματική εμπειρία μέχρι 3 χρόνια, καθώς 
και για τους εκπαιδευτές που είναι κάτοχοι πτυχίου τριτο¬ 
βάθμιας εκπαίδευσης και έχουν επαγγελματική εμπειρία 
από 3 έως 5 χρόνια. 

• Μέχρι 28 Ευρώ ανά ώρα κατάρτισης για τους βοη¬ 
θούς εκπαιδευτές που είναι κάτοχοι τίτλου δευτεροβάθ¬ 
μιας εκπαίδευσης. 

Στις παραπάνω αμοιβές συμπεριλαμβάνονται οι ασφα¬ 
λιστικές εισφορές, οι δαπάνες επιδομάτων εορτών και 
αποζημιώσεων αδείας που αντιστοιχούν στο χρονικό διά¬ 
στημα που διαρκεί η εκπαίδευση. Οι ανωτέρω δαπάνες 
θεωρούνται επιλέξιμες εφ’ όσον έχει αποδοθεί ο φόρος 
εισοδήματος και το τέλος χαρτοσήμου [όπου απαιτείται]. 

Δαπάνες που αφορούν σε έξοδα μετακίνησης, διαμο¬ 
νής και διατροφής των εκπαιδευτών και οι οποίες κατα¬ 
βάλλονται σύμφωνα με την ισχύουσα νομοθεσία. 

Πρόκειται για τις περιπτώσεις εκείνες κατά τις οποίες ο 
εκπαιδευτής καλείται να διδάξει σε Φορέα υλοποίησης 
που βρίσκεται εκτός της έδρας του. 

5.2 Δαπάνες καταρτιζομένων 


Στην κατηγορία αυτή επιλέξιμες είναι οι παρακάτω δα¬ 
πάνες : 

• Εκπαιδευτικό επίδομα καταρτιζομένου 4 Ευρώ μικτό 
ανά ώρα όταν η κατάρτιση υλοποιείται εκτός ωραρίου ερ¬ 
γασίας. Το εκπαιδευτικό επίδομα εμφανίζεται σε ξεχωρι¬ 
στή μισθολογική κατάσταση και υπόκειται σε όλες τις νό¬ 
μιμες κρατήσεις. Γ ια τις εντός ωραρίου εργασίας ώρες 
κατάρτισης δεν προβλέπεται οποιαδήποτε πρόσθετη 
αμοιβή πέραν των τακτικών αποδοχών του καταρτιζόμε¬ 
νου. 

• Εκπαιδευτικό επίδομα ανέργων εθελοντών 3 Ευρώ μι¬ 
κτό ανά ώρα κατάρτισης. Οι άνεργοι καταρτιζόμενοι 
ασφαλίζονται υποχρεωτικά στο ΙΚΑ σύμφωνα με την ισχύ- 
ουσα νομοθεσία για τις καλύψεις που προβλέπονται από 
αυτή. Όλες οι ασφαλιστικές εισφορές (συμπεριλαμβανο¬ 
μένων των εργοδοτικών) αποτελούν επιλέξιμες δαπάνες. 

• Δαπάνες που αφορούν σε έξοδα μετακίνησης, διαμο¬ 
νής και διατροφής των καταρτιζομένων για τις περιπτώ¬ 
σεις όπου είναι απαραίτητη η μετακίνηση, σύμφωνα με 
την ισχύουσα νομοθεσία. 

• Δαπάνες που αφορούν σε έξοδα ημιδιατροφής των 
καταρτιζόμενων σύμφωνα με την κείμενη νομοθεσία [Ν. 
2685/1999], 

5.3 Άμεσες δαπάνες υλοποίησης 

Όσον αφορά τα αναλώσιμα, και τον εξοπλισμό είναι επι¬ 
λέξιμες δαπάνες που αφορούν: 

• τα μη αποσβέσιμα υλικά που είναι απαραίτητα για την 
κατάρτιση όπως: διδακτικό υλικό, βιβλία, συγγραφή ση¬ 
μειώσεων, υλικά εκπαίδευσης, φωτοτυπίες, εκτυπώσεις, 
δακτυλογραφήσεις, γραφική ύλη, δαπάνες αποστολής 
εντύπων και δαπάνες δημοσιότητας ενεργειών. 

Για τα παραπάνω υλικά απαιτούνται τιμολόγια και δελ¬ 
τία αποστολής. Η ποσότητα και η αξία των αναλωσίμων 
υλικών επαληθεύεται και αποδεικνύεται συσχετιζόμενη 
με τον αριθμό των καταρτιζόμενων και με τα ιδιαίτερα χα¬ 
ρακτηριστικά κάθε προγράμματος. 

• Η ενοικίαση του εξοπλισμού που είναι απαραίτητος 
για την κατάρτιση, είναι επιλέξιμη δαπάνη εφόσον το μί¬ 
σθωμα είναι προσαρμοσμένο στις ισχύουσες τιμές της 
αγοράς και δεν υπερβαίνει το 30% της αγοραστικής του 
αξίας. 

Για την απόδειξη των παραπάνω απαιτούνται, μισθωτή¬ 
ρια συμβόλαια, τιμολόγια ως και δελτία αποστολής, τόσο 
κατά την παράδοση, όσο και κατά την επιστροφή. 

• Οι δαπάνες μεταφοράς, εγκατάστασης, συντήρησης 
και ασφάλισης του εξοπλισμού και οι δαπάνες συντήρη¬ 
σης των χώρων κατάρτισης. 

5.4 Λοιπές δαπάνες - έμμεσες δαπάνες 

Στην κατηγορία αυτή χρηματοδοτούνται δαπάνες που 
αφορούν σε: 

• Αμοιβές επιστημονικά υπευθύνου, διοικητικού και 
βοηθητικού προσωπικού συμπεριλαμβανομένων των λοι¬ 
πών επιβαρύνσεων [εργοδοτικές εισφορές, αποδοχές 
άδειας και επιδόματα άδειας και εορτών] οι οποίες πιστο¬ 
ποιούνται από μισθολογικές καταστάσεις προσωπικού. Ο 
επιστημονικά υπεύθυνος έχει τη συνολική ευθύνη προε¬ 
τοιμασίας του προγράμματος, παρακολούθησης της ορ¬ 
γάνωσης, υλοποίησης της εκπαιδευτικής διαδικασίας και 
τεκμηρίωσης των επισκέψεων. Ο αριθμός του διοικητικού 
και βοηθητικού προσωπικού προσδιορίζεται με βάση τις 
διαχειριστικές ανάγκες των ενεργειών κατάρτισης. 

• Οι δαπάνες εξωτερικής αξιολόγησης της ενέργειας 
κατάρτισης 

• Δαπάνες μετακίνησης, διαμονής και διατροφής του 
ως άνω προσωπικού, οι οποίες πιστοποιούνται με εντάλ¬ 
ματα πληρωμών και συνοδευτικά δικαιολογητικά. 

• Δαπάνες ύδρευσης, θέρμανσης, τηλεπικοινωνιακών, 
ταχυδρομικών τελών και λοιπές λειτουργικές / διαχειρι¬ 
στικές δαπάνες. 

• Υλικά καθαριότητας. 

Για τις παραπάνω δαπάνες απαιτούνται αποδεικτικά 
όπως: εντάλματα πληρωμής, μισθολογικές καταστάσεις, 
συμβάσεις, αποδείξεις δαπανών που προβλέπονται σε 
κάθε περίπτωση από τον Κώδικα Βιβλίων και Στοιχείων και 
μισθωτήρια συμβόλαια. 

Το σύνολο των δαπανών , λοιπών και έμμεσων, της πα¬ 
ρούσας παραγράφου δεν μπορεί να υπερβαίνει το 25% 
του συνολικού εντός Μέσου Ωριαίου Κόστους του εκπαι¬ 
δευτικού προγράμματος. 

Όλες οι κατηγορίες των δαπανών θεωρούνται επιλέξι¬ 
μες, μόνο εφ’ όσον η υποχρέωση έχει αναληφθεί σε διά¬ 
στημα δύο μηνών πριν την έναρξη εφαρμογής του προ¬ 
γράμματος έως και το πέρας αυτού. 

Το Μέσο Ωριαίο Κόστος των προγραμμάτων κατάρτι¬ 
σης ανά καταρτιζόμενο δεν μπορεί να είναι μεγαλύτερο 
των 12 Ευρώ. Στα παραπάνω ποσά δεν συμπεριλαμβάνο- 
νται τα αναλώσιμα υλικά εργαστηρίου, τα έξοδα μετακί¬ 
νησης, διαμονής και διατροφής των εκπαιδευτών, των κα- 
ταρτιζομένων, του επιστημονικού και διοικητικού προσω¬ 
πικού, σύμφωνα με το Ν. 2685/1999. 

6. Υποβολή και τήρηση δικαιολογητικών από τους φο¬ 
ρείς υλοποίησης 

6.1 Η Επιτροπή Συντονισμού, Αξιολόγησης, Παρακο¬ 
λούθησης της υλοποίησης και Ελέγχου των Προγραμμά¬ 
των Κατάρτισης υποβάλλει στην Επιτροπή Παρακολού¬ 
θησης του Ε.Π. «Ολυμπιακοί Αγώνες 2004 - Υγεία» προς 
έγκριση τα παρακάτω: 

• Ετήσιο προγραμματισμό ενεργειών κατάρτισης, ο 
οποίος περιλαμβάνει: περιγραφή έργου, αριθμό καταρτι- 
ζομένων ατόμων, προϋπολογισμό. 

• Τριμηνιαία Δελτία φυσικού και οικονομικού αντικειμέ¬ 
νου. 

• Ετήσια απολογιστική έκθεση υλοποίησης ενεργειών 
κατάρτισης. 

• Πρόταση τροποποίησης του ετήσιου προϋπολογι¬ 
σμού των ενεργειών κατάρτισης. 

6.2 Για κάθε εγκεκριμένη πρόταση εκδίδεται απόφαση 
του Γενικού Γραμματέα του Υπουργείου Υγείας και Πρό¬ 
νοιας, στην οποία αναφέρονται αναλυτικά ο φορέας υλο¬ 
ποίησης, ο αριθμός καταρτιζομένων, οι ώρες κατάρτισης 
και το εγκεκριμένο κόστος υλοποίησης. 

6.3 Οι φορείς υλοποίησης υποβάλλουν στην Γραμμα- 
τείατης Επιτροπής Συντονισμού, Αξιολόγησης, Παρακο- 
λούθησηςτης υλοποίησης και Ελέγχου των ενεργειών κα¬ 
τάρτισης: 

• Αίτηση συνδρομής για την υλοποίηση ενέργειας κα¬ 
τάρτισης, η οποία περιλαμβάνει την περιγραφή του αντι¬ 
κειμένου, αναλυτικό ωρολόγιο πρόγραμμα και αναλυτικό 
προϋπολογισμό. 

• Δήλωση έναρξης υλοποίησης της ενέργειας κατάρτι¬ 
σης. 

• Αίτηση αποπληρωμής συνοδευόμενη από έκθεση 
υλοποίησης, η οποία υποβάλλεται το αργότερο ένα (1) 
μήνα μετά το πέρας της ενέργειας. 

6.4 Στην έδρα του ο φορέας υλοποίησης οφείλει να τη¬ 
ρεί φάκελο της ενέργειας κατάρτισης με αναλυτική κατά¬ 


σταση δαπανών (αιτιολογία, είδος δαπάνης ανά κατηγο¬ 
ρία, ποσό, αριθμό και ημερομηνία έκδοσης παραστατι¬ 
κού, παρατηρήσεις) και τα αντίστοιχα παραστατικά στοι- 
χεία. 

Η ενέργεια κατάρτισης ακυρώνεται εφόσον από τον 
έλεγχο προκύπτει ότι αυτή δεν υλοποιήθηκε σύμφωνα με 
τους όρους έγκρισης της παρούσας απόφασης. 

7. Όροι χρηματοδότησης 

Η χρηματοδότηση καταβάλλεται στους φορείς υλοποί¬ 
ησης από το Υπουργείο Υγείας Πρόνοιας σε δυο δόσεις. 

• Η 1η δόση, ύψους 50% του συνόλου του εγκεκριμέ¬ 
νου κόστους υλοποίησης της ενέργειας κατάρτισης κα¬ 
ταβάλλεται αμέσως μετά την υποβολή της δήλωσης 
έναρξης υλοποίησης. 

• Η 2η δόση, ύψους 50% του συνόλου του εγκεκριμέ¬ 
νου κόστους υλοποίησης καταβάλλεται μετά την υποβο¬ 
λή της αίτησης αποπληρωμής, σύμφωνα με σχετική εντο¬ 
λή του Υπουργείου Υγείας και Πρόνοιας με βάση τις δη- 
λωθείσες δαπάνες από την Επιτροπή Συντονισμού, 
Αξιολόγησης, Παρακολούθησης της υλοποίησης και 
Ελέγχου των Προγραμμάτων Κατάρτισης. 

Η υπέρβαση του εγκεκριμένου κόστους δεν χρηματο¬ 
δοτείται. 

8. Έλεγχος 

8.1 Προκειμένου να εξασφαλιστεί η αποτελεσματικότη- 
τα των ενεργειών, οι οποίες χρηματοδοτούνται από το 
Ε.Π. «Ολυμπιακοί Αγώνες 2004 - Υγεία», το Υπουργείο 
Υγείας και Πρόνοιας λαμβάνει τα αναγκαία μέτρα με στό- 
χο: 

• Τηντήρησητης σχετικής Εθνικής Νομοθεσίας. 

• Την επιλεξιμότητα των δαπανών και την αιτιολόγησή 
τους. 

• Την ορθή υλοποίηση των ενεργειών και την διαπίστω¬ 
ση του εάν αυτές είναι σύμφωνες με τις ισχύουσες ρυθμί¬ 
σεις. 

• Την πρόληψη και διαπίστωση τυχόν παραβάσεων και 
την επιβολή των κυρώσεων. 

• Την ανάκτηση τυχόν καταβληθέντων χρηματικών πο¬ 
σών μετά τη διαπίστωση της σχετικής παράβασης. 

8.2 Έλεγχο μπορούν να διενεργούν στελέχη της αρμό¬ 
διας Διεύθυνσης του Υπουργείου Υγείας και Πρόνοιας, 
μέλη της Επιτροπής Συντονισμού ή ειδικά εξουσιοδοτη¬ 
μένα στελέχη του Υπουργείου Υγείας και Πρόνοιας. 

8.3 Οι έλεγχοι που διενεργούνται είναι είτε επιτόπιοι ή 
πραγματοποιούνται με την προσκόμιση των απαραιτήτων 
δικαιολογητικών από το Φορέα Υλοποίησης στην αρμό¬ 
δια υπηρεσία εντός των χρονικών ορίων που τίθενται από 
την Επιτροπή Συντονισμού, Αξιολόγησης, Παρακολούθη¬ 
σης της υλοποίησης και Ελέγχου των Προγραμμάτων Κα¬ 
τάρτισης. Η μη έγκαιρη συμμόρφωση μετά ανωτέρω χρο¬ 
νικά όρια έχει ως συνέπεια τη μη επιλεξιμότητα των δα¬ 
πανών. 

8.4 Ο έλεγχος μεταξύ άλλων διαπιστώνει: 

• Τον σεβασμό των στόχων των μέτρων του Επιχειρη¬ 
σιακού Προγράμματος στο οποίο έχει ενταχθεί η ενέρ¬ 
γεια κατάρτισης. 

• Την καλή δημοσιονομική διαχείριση, η οποία περι¬ 
λαμβάνει μεταξύ άλλων την τήρηση και του Εθνικού νομι¬ 
κού πλαισίου και αφορά ιδιαίτερα την δικαιολόγηση και 
την λογιστική καταγραφή των δαπανών, την τήρηση των 
φορολογικών νόμων και την διαχείριση σύμφωνα με τις 
αρχές τις οικονομίας (της σχέσης κόστους - οφέλους) και 
της καλής δημοσιονομικής διαχείρισης. 

8.5 Οι ελεγχόμενοι φορείς υποχρεούνται να παρέχουν 
κάθε δυνατή βοήθεια και ενημέρωση προς τους ελεγκτές 
υπαλλήλους. 

8.6 Όλα τα απαραίτητα δικαιολογητικά - παραστατικά 
των χρηματοδοτούμενων από το Ε.Π. «Ολυμπιακοί Αγώ¬ 
νες 2004 - Υγεία» ενεργειών πρέπει να τηρούνται στην 
έδρα του Φορέα Υλοποίησης. Ο χρόνος τήρησης των δι- 
καιολογητικών στοιχείων των δαπανών υπόκειται στις 
διατάξεις της φορολογικής νομοθεσίας (Κώδικας Βι¬ 
βλίων και Στοιχείων). 

8.7 Όλα τα τιμολόγια και δελτία παροχής υπηρεσιών 
πρέπει να είναι πρωτότυπα ή νομίμως επικυρωμένα. Τατι- 
μολόγια πρέπει να είναι αναλυτικά. Δεν γίνονται δεκτά συ¬ 
γκεντρωτικά τιμολόγια εάν δεν συνοδεύονται από τα δελ¬ 
τία αποστολής. 

8.8 Προκειμένου οι πάσης φύσεως δαπάνες να θεωρη¬ 
θούν επιλέξιμες πρέπει να αφορούν αποκλειστικά την 
εγκεκριμένη ενέργεια κατάρτισης που εφαρμόσθηκε, 
σύμφωνα με τους όρους της παρούσας Υπουργικής Από¬ 
φασης και πρέπει να είναι καταχωρημένη στα βιβλία των 
Φορέων σύμφωνα με το ΚΒΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12Αυγούστου 2002 

Η ΥΦΥΠΟΥΡΓΟΣ 

ΕΛΠ.ΤΣΟΥΡΗ 
-♦- 

Αριθ. 22237 (3) 

Ανασυγκρότηση του Ελεγκτικού Συμβουλίου (άρθρο 52, 
Ν. 2725/1999 & άρθρο 2 του Ν. 2858/2000). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν.397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/1985 (ΦΕΚ 137 Α) «Κυβέρνηση και κυ¬ 
βερνητικά όργανα». 

γ) Του Π.Δ. 77/85 «Οργανισμός της Γενικής Γ ραμματεί¬ 
ας Αθλητισμού». 

δ) Του άρθρου 52 του Ν. 2725/1999 (ΦΕΚ 
121 /Α/17.6.1999) «Ερασιτεχνικός και επαγγελματικός 
αθλητισμός και άλλες διατάξεις» και όπως αυτό τροπο¬ 
ποιήθηκε με το άρθρο 2 του Ν. 2858/2000 (ΦΕΚ 
247/Α/7.11.2000) 

ε) Του Ν.2683/99 «Κύρωσητου Κώδικα Κατάστασης Δη¬ 
μοσίων Πολιτικών Διοικητικών Υπαλλήλων Ν.Π.Δ.Δ., και 
άλλες διατάξεις». 

στ) Την 30275/23.12.99 απόφαση περί «Ορισμού Υπο- 
λόγου-Διαχειριστή» 

ζ) Την 18662/7.7.2000 απόφαση ορισμού ως Προϊστα- 
μένης στο Γ ραφείο Διαχ/σης Χρηματικού της Χριστοπού- 
λου Σταματίνας, υπαλλήλου ΠΕΙ/Α'της ΓΓΑ. 

η) Την 28055/31.5.2001 (ΦΕΚ 709/Β/6.6.2001) Κ.Υ.Α. 
των Υπουργού Πολιτισμού και Υφυπουργού Οικονομικών 
«Διάθεση του ποσού και λειτουργίας Ειδικού Λογαρια¬ 
σμού 234372/1». 

2. Την 11.00383/1330/Α0006/31.10.2001 κοινή απόφα¬ 
ση των Πρωθυπουργού και Υπ. Οικονομικών «περί καθο¬ 


ρισμού αρμοδιοτήτων στους Υφυπουργούς Οικονομι¬ 
κών». 

3. Την ΥΠΠΟ/ΔΙΟΙΚ/Α1/8334/30.10.2001 (ΦΕΚ 1479/ 
Β/31.10.2001) απόφαση του Πρωθυπουργού και του 
Υπουργού Πολιτισμού «Ανάθεση αρμοδιοτήτων στους 
Υφυπουργούς Πολιτισμού». 

4. Το γεγονός ότι από τις ρυθμίσεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Ανασυγκροτούμε το Ελεγκτικό Συμβούλιο κατ’ άρ¬ 
θρο 52 του Ν. 2725/1999 και του άρθρου 2 του Ν. 2858/ 
2000, αποτελούμενο από επτά (7) Μέλη. 

2. Ορίζουμε τον Πρόεδρο, και τα Μέλη του Ελεγκτικού 
Συμβουλίου, ως εξής: 

α) ΠΕΝΤΑΡΑΚΗ ΕΙΡΗΝΗ, ως Πρόεδρο 
β) ΡΑΠΤΗΣ ΑΠΟΣΤΟΛΟΣ, ως Μέλος 
γ) ΤΣΟΛΑΚΙΔΗΣ ΠΡΟΔΡΟΜΟΣ, ως Μέλος 
δ) ΚΟΥΤΡΕΛΑΚΟΥ ΓΕΩΡΓΙΑ, ως Μέλος 
ε) ΧΡΙΣΤΟΠΟΥΛΟΥ ΣΤΑΜΑΤΙΝΑ, ως Μέλος 
στ) ΚΟΝΤΟΓΙΑΝΝΗ ΙΟΥΛΙΑ, ως Μέλος 
ζ) ΣΩΤΗΡΟΠΟΥΛΟΣ ΓΙΩΡΓΟΣ, ως Μέλος 

Άρθρο 2 

Έργο του Ελεγκτικού Συμβουλίου 

1. Το έργο του Ε.Σ. ορίζεται στο άρθρο 52 του Ν. 
2725/1999 και του άρθρου 2του Ν.2858/2000. 

2. Σε περιπτώσεις διενέργειας ελέγχων, αυτοί διενερ- 
γούνται ύστερα από έγγραφη εντολή του αρμόδιου για 
τον αθλητισμό Υπουργού ή του εξουσιοδοτημένου απ’ 
αυτόν οργάνου. 

Άρθρο 3 

Οργάνωση - λειτουργία του Ε.Σ. 

1. Το Ε.Σ. λειτουργεί στη Γενική Γραμματεία Αθλητι¬ 
σμού, η οποία το στεγάζει σε χώρο της και το εξυπηρετεί 
διοικητικά και οικονομικά. 

3. Η θητεία του Συμβουλίου είναι διετής. Αρχίζει την 3η 
Ιουλίου 2002 και λήγει την 2α Ιουλίου 2004. 

4. Σε περιπτώσεις ελέγχου, αυτός διενεργείται από ένα 
ή περισσότερα μέλη του Συμβουλίου, τα οποία ορίζει ο 
πρόεδρος του Συμβουλίου, τάσσοντας και προθεσμία πε- 
ραίωσης του έργου τους. Η προθεσμία αυτή μπορεί να 
παρατείνεται με έγκριση του προέδρου, ύστερα από τεκ¬ 
μηριωμένο αίτημα του μέλους ή των μελών του Συμβου¬ 
λίου στα οποία έχει ανατεθεί ο έλεγχος. 

5. Το μέλος ή τα μέλη στα οποία ανατίθεται ο έλεγχος 
συντάσσουν ειδική έκθεση, την οποία υποβάλλουν, εις δι- 
πλούν, στον πρόεδρο του Συμβουλίου. Ο πρόεδρος του 
Συμβουλίου θέτει υπόψη του Συμβουλίου την έκθεση αυ¬ 
τή και το Συμβούλιο σε συνεδρίασή του διατυπώνει τις 
απόψεις, παρατηρήσεις και εισηγήσεις του. 

6. Οι ειδικές εκθέσεις ελέγχου και οι εισηγήσεις του 
Ε.Σ., για τις κατά την κρίση του Συμβουλίου τυχόν διοικη¬ 
τικές, διαχειριστικές και ποινικές ευθύνες των ελεγχομέ- 
νων απαιτείται να είναι πλήρως αιτιολογημένες. 

7. Αντίγραφο ή αντίτυπο της έκθεσης ελέγχου, μαζί με 
το πρακτικό του Ε.Σ. στο οποίο διατυπώνονται οι απόψεις 
και παρατηρήσεις του επί της έκθεσης, καθώς και οι ει- 
σηγήσειςτου, μέσα σε δέκα (10) ημέρες το αργότερο από 
την πραγματοποίηση της σχετικής συνεδρίασης του Ε.Σ., 
υποβάλλονται στον αρμόδιο για τον αθλητισμό Υπουργό 
και κοινοποιούνται στον οικείο αθλητικό φορέα. 

8. Σε περιπτώσεις κατά τις οποίες το Ε.Σ. διαπιστώνει 
παραβάσεις, για τις οποίες συντρέχουν λόγοι καταλογι¬ 
σμού, τις σχετικές εκθέσεις ελέγχου και τα πρακτικά του 
Συμβουλίου επί των εκθέσεων αυτών κοινοποιεί, μέσα 
στην προθεσμία που ορίζεται στην παρ. 7 του παρόντος 
άρθρου, εκτός από τα όργανα της παρ. 7 του παρόντος 
άρθρου και στο Διευθυντή Οικονομικού της Γ.Γ.Α. Ειδικά 
για τα τμήματα αμειβομένων αθλητών, εφόσον το Ε.Σ. 
διαπιστώσει παράβαση των διατάξεων του κεφαλαίου Α' 
του Τμήματος Β'του Ν. 2725/1999, αντίγραφο της έκθε¬ 
σης ελέγχου και του σχετικού πρακτικού του Ε.Σ. απο- 
στέλλονται, μέσα στην προθεσμία που ορίζεται στην παρ. 
7 του παρόντος άρθρου, και στο οικείο δικαιοδοτικό όρ¬ 
γανο για την επιβολή των προβλεπομένων κυρώσεων 
(παρ. 5 άρθρου 52 Ν. 2725/1999). 

9. Ειδικώς το Ε.Σ., αν διαπιστώνει παραβάσεις τμήμα¬ 
τος αμειβομένων αθλητών ή των μελών ή των οργάνων δι¬ 
οίκησής του έχει υποχρέωση να περιλαμβάνει στο σχετι¬ 
κό πρακτικό του (έκθεσή του) τις κατά την κρίση του εν- 
δεικνυόμενες ενέργειες, για τις τυχόν διοικητικές, 
διαχειριστικές και ποινικές ευθύνες. Το πρακτικό (έκθε¬ 
ση) του Ε.Σ. και η ειδική έκθεση ελέγχου μέλους ή μελών 
του υποβάλλονται μέσα σε πέντε (5) ημέρες από την 
πραγματοποίηση της σχετικής συνεδρίασης του Συμβου¬ 
λίου, στον αρμόδιο για τον αθλητισμό Υπουργό (παρ. 6 
άρθρου 52 Ν. 2725/1999). 

10. Η κατά την παρούσα απόφαση υποβολή, κοινοποίη¬ 
ση και αποστολή στα αρμόδια όργανα των ειδικών εκθέ¬ 
σεων ελέγχου και των πρακτικών του Ε.Σ. γίνονται με ευ¬ 
θύνη του πρόεδρου του Συμβουλίου. 

Άρθρο 4 

Δαπάνες Λειτουργίας 

Οι δαπάνες λειτουργίας του Ελεγκτικού Συμβουλίου θα 
καλυφθούν σύμφωνα με την 28055/31.5.2001 (ΦΕΚ 
709/Β/6.6.2001) Κ.Υ.Α. των Υπουργού Πολιτισμού και 
Υφυπουργού Οικονομικών «Διάθεση του ποσού και λει¬ 
τουργίας Ειδικού Λογαριασμού 234372/1». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Αυγούστου 2002 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΦΛΩΡΙΔΗΣ ΙΩΑΝΝΗΣ ΚΟΥΡΑΚΗΣ 
-♦- 

Αριθ. ΔΔΟ/Φ. 101.55/01/8203 (4) 

Καθορισμός αριθμού προσώπων που θα απασχοληθούν 
στο Υπουργείο Αιγαίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 15 (παρ. 1) του Ν. 1735/1987 «Προσλή¬ 
ψεις στο Δημόσιο Τομέα, κοινωνικός έλεγχος στη Δημό¬ 
σια Διοίκηση, Πολιτικά δικαιώματα και άλλες διατάξεις» 
(ΦΕΚ 195 Α'), όπως αντικαταστάθηκε με το άρθρο 6 του Ν. 
2527/1997 «Τροποποίηση και συμπλήρωση διατάξεων 
του Ν. 2190/1994 και άλλες διατάξεις» (ΦΕΚ206/Α) 

β) Του άρθρου 29Ατου Ν. 1558/1985 «Κυβέρνηση και 


Κυβερνητικά Όργανα» το οποίο προστέθηκε με το άρθρο 
27 του Ν. 2081/1992 (ΦΕΚ 159/Α') και τροποποιήθηκε με 
το άρθρο 1 παρ. 2ατου Ν. 2469/97 (ΦΕΚ 38 Α') 

γ) Του άρθρου 22 (παρ. 3) του Ν. 2362/1995 «Περί Δη¬ 
μοσίου Λογιστικού, Ελέγχου των Δαπανών του Κράτους» 
(ΦΕΚ247/Α) 

δ) Του Π.Δ. 1/86 «Αρμοδιότητες Υπουργείου Αιγαίου» 
(ΦΕΚ 1/Α) όπως συμπληρώθηκε και τροποποιήθηκε με το 
Π.Δ. 326/2000 «Συμπλήρωση του Π.Δ. 1/86» (ΦΕΚ 
267/Α/2000) 

ε)Του Π.Δ. 110/2001 «Οργανισμός Υπουργείου Αιγαίου» 

2. Την Δ1ΠΠ/Φ.ΕΓΚΡ/4/251/8780/19.7.2002 απόφαση 
της επιτροπής του άρθρου 2 παραγ. 1 της αριθ. 55/1988 
ΠΥΣ (άρθρο 1 παραγ. 51 Ν. 2412/1996) 

3. Την 3520/Γ.Α/ΓΜΜ/8.4.2002 Γνωμοδότηση του Γρα¬ 
φείου Νομικού Συμβούλου του Υπ. Αιγαίου 

4. Την ΔΙΔΚ/Φ.1/2/22875/31.10.2001 (ΦΕΚ 1480/Β/ 
31.10.2001) απόφαση του Πρωθυπουργού και του 
ΥΠΕΣΔΔΑ «Ανάθεση αρμοδιοτήτων του Υπουργού 
ΕΣΔΔΑ στους Υφυπουργούς ΕΣΔΔΑ» 

5. Τις πιστώσεις του ΚΑΕ 0871 του τακτικού προϋπολο¬ 
γισμού του Υπουργείου Αιγαίου (Φορέας 27-100), απο¬ 
φασίζουμε: 

1. Καθορίζουμε τον αριθμό των προσώπων που μπορεί 
το Υπουργείο Αιγαίου να αναθέσει έργο, σε τέσσερις (4) 
Μηχανικούς, ειδικότητας Πολιτικού Μηχανικού, Αρχιτέ¬ 
κτονα, Μηχανολόγου και Ηλεκτρολόγου και ένα (1) Βι- 
βλιοθηκονόμο, για χρονικό διάστημα ενός (1) έτους. 

Οι μηχανικοί θα είναι κάτοχοιτου αντίστοιχου πτυχίου ή 
διπλώματος του Ε.Μ.Π. και των Πολυτεχνικών Σχολών 
Α.Ε.Ι. ή ισοτίμου σχολής της αλλοδαπής και να έχουν 
άδεια άσκησης επαγγέλματος. 

Ο Βιβλιοθηκονόμος θα είναι κάτοχος αντίστοιχου πτυχί¬ 
ου ή διπλώματος ΤΕΙ Τμήματος Βιβλιοθηκονομίας, προκει- 
μένου οι μεν μηχανικοί να ασχοληθούν με την επίβλεψη α) 
της μελέτης για τη συντήρηση και ανάδειξη των κτιριακών 
εγκαταστάσεων και κατασκευών της νήσου Γυάρου, β) του 
έργου συντήρησης των κτιριακών εγκαταστάσεων των 
στρατοπέδων της νήσου Γ υάρου και γ) του έργου συντή¬ 
ρησης των κτιριακών εγκαταστάσεων και του εξοπλισμού 
του Υπ. Αιγαίου ο δε βιβλιοθηκονόμος για την καταγραφή, 
ταξινόμηση και ηλεκτρονική αρχειοθέτηση των βιβλίωντης 
Κεντρικής Βιβλιοθήκης του Υπουργείου Αιγαίου. 

2. Ανανέωση ή παράταση των συμβάσεων μίσθωσης έρ¬ 
γου απαγορεύεται και είναι αυτοδικαίως άκυρη. 

3. Ως τόπος εκτέλεσης του έργου των μηχανικών θα εί- 
να! τα γραφεία της Δ/νσης Προγραμμάτων Μελετών και 
Έργων, η νήσος Γ υάρος και τα Γ ραφεία Αθηνών του 
Υπουργείου Αιγαίου. Ως τόπος εκτέλεσης του έργου του 
Βιβλιοθηκονόμου θα είναι η Κεντρική Διοίκηση του 
Υπουργείου Αιγαίου. 

4. Το ύψος της συνολικής της αμοιβής κάθε μηχανικού 
θα είναι 16.800 € ενώ το ύψος της συνολικής αμοιβής για 
το βιβλιοθηκονόμο θα είναι 14.400 € συμπεριλαμβανομέ¬ 
νου του νόμιμου ΦΠΑ. των εργοδοτικών εισφορών υπέρ 
των ταμείων σύνταξης, υγιείας και επικουρικής ασφάλι¬ 
σης, των κρατήσεων υπέρ τρίτων κλπ, Η συνολική ετήσια 
δαπάνη θα ανέλθει στο ποσό των 64.800 € και θα βαρύνει 
τις πιστώσεις του τακτικού προϋπολογισμού του Υπ. Αι- 
ναίου (Φορέας 27-100) ΚΑΕ 0871 για το τρέχον οικονομι¬ 
κό έτος με το ποσό των 30.000 € και για το επόμενο οικο¬ 
νομικό έτος με το ποσό των 34.800 €. 

5. Η επίβλεψη της εκτέλεσης του έργου των μηχανικών 
θα γίνεται από τη Δ/νση Προγραμμάτων, Μελετών και Έρ¬ 
γων και του βιβλιοθηκονόμου απάτη Δ/νση Πολιτισμού. Η 
παραλαβή του έργου θα γίνει από αντίστοιχες ειδικές επι¬ 
τροπές που γι’ αυτό το σκοπό θα συγκροτηθούν και θα 
λειτουργούν στο Υπουργείο Αιγαίου. 

6. Οι ανάδοχοι δεν δικαιούνται δώρο Χριστουγέννων και 
Πάσχα, καθώς και άδεια και επίδομα αδείας, ενώ δεν υφί- 
σταται η υποχρέωση του εργοδότη για ασφάλιση του 
αναδόχου σε φορέα κύριας ή επικουρικής ασφάλισης. 

7. Απασχόληση των αναδοχών σε έργα ή εργασίες 
άσχετες με αυτές που περιγράφονται στην παρούσα από¬ 
φαση, απαγορεύεται. 

8. Το προαναφερόμενο έργο που θα εκτελεστοί, αφορά 
εργασίες που δεν ανάγονται στον κύκλο καθηκόντων των 
υπαλλήλωντου Υπουργείου Αιγαίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 31 Ιουλίου 2002 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΙΓΑΙΟΥ 

ΣΤΑΥΡΟΣΜΠΕΝΟΣ ΝΙΚΟΣΣΗΦΟΥΝΑΚΗΣ 


(5) 

Απόκτηση ελληνικής ιθαγένειας του ομογενούς Ποπόβ 
Παύλου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 186779/1.7.2002 απόφαση του Γενικού Γραμμα¬ 
τέα Περιφέρειας Θεσσαλίας που εκδόθηκε σύμφωνα με 
τις διατάξεις του άρθρου 1 του Ν. 2790/2000 ( ΦΕΚ 
24/Α/16.2.2000 ) «Αποκατάσταση των παλιννοστούντων 
ομογενών από την τέως Σοβιετική Ένωση και άλλες δια¬ 
τάξεις» όπως τροποποιήθηκε με το άρθρο 76 του Ν. 
2910/2001 (ΦΕΚ 91/Α/2.5.2001 ) «Είσοδος και παραμονή 
αλλοδαπών στην Ελληνική Επικράτεια. Κτήση της ελληνι¬ 
κής ιθαγένειας με πολιτογράφηση και άλλες διατάξεις», 
γίνεται αποδεκτή η από 22.5.2001 αίτηση του ανωτέρω 
ομογενούς Ποπόβ (επώνυμο) Παύλου (κ. όνομα ) περί 
απόκτησης της Ελληνικής Ιθαγένειας και του εξελληνι- 
σμού του επωνύμου του από Ποπόβ σε Παπαδόπουλος, ο 
οποίος γεννήθηκε στις 30.12.1982 στην Τιφλίδα της Γε¬ 
ωργίας. Τα στοιχεία του είναι: 

ΕΠΩΝΥΜΟ ΟΝΟΜΑ 
ΠΑΤΡΟΣ Ποπόβ Νικόλαος 

ΜΗΤΡΟΣ (πριντο γάμο): Ντοβλιάτοβα Ελεονόρα 
ΣΥΖΥΓΟΥ 

Με εντολή Γενικού Γραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

-♦- 

( 6 ) 

Απόκτηση ελληνικής ιθαγένειας της ομογενούς 
Κέσοβα Μαρίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 189525/1.7.2002 απόφαση του Γενικού Γραμμα¬ 
τέα Περιφέρειας Θεσσαλίας που εκδόθηκε σύμφωνα με 


τις διατάξεις του άρθρου 1 του Ν. 2790/2000 ( ΦΕΚ 
24/Α/16.2.2000 ) «Αποκατάσταση των παλιννοστούντων 
ομογενών από την τέως Σοβιετική Ένωση και άλλες δια¬ 
τάξεις» όπως τροποποιήθηκε με το άρθρο 76 του Ν. 
2910/2001 (ΦΕΚ91/Α/2.5.2001 ) «Είσοδος και παραμονή 
αλλοδαπών στην Ελληνική Επικράτεια. Κτήση της ελληνι¬ 
κής ιθαγένειας με πολιτογράφηση και άλλες διατάξεις», 
γίνεται αποδεκτή η από 25.6.2001 αίτηση της ανωτέρω 
ομογενούς Κέσοβα (επώνυμο) Μαρίας (κ. όνομα) περί 
απόκτησης της Ελληνικής Ιθαγένειας και του εξελληνι- 
σμού του ονοματεπωνύμου της από Κέσοβα Μαρίας σε 
Κεσίδη Μαρία, η οποία γεννήθηκε στις 29.8.1979 στο χω¬ 
ριό Ολιάνκ - περιοχή Τσάλκα της Γεωργίας.Τα στοιχεία 
της είναι: 

ΕΠΩΝΥΜΟ ΟΝΟΜΑ 
ΠΑΤΡΟΣ Κέσωβ Λάζαρ 

ΜΗΤΡΟΣ (πριντο γάμο): Ζίλφοβα Ελένα 

ΣΥΖΥΓΟΥ Ντεμούρτσεβ Ελισσαίος 

Με εντολή Γ ενικού Γ ραμματέα Περιφέρειας 

Ο Διευθυντής 
ΑΘΑΝ. ΓΚΑΡΑΓΚΑΝΗΣ 

-♦- 

(7) 

Απόκτηση ελληνικής ιθαγένειας της ομογενούς 
Κέσοβα Αρτέμιδα. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 189529/1.7.2002 απόφαση του Γενικού Γραμμα¬ 
τέα Περιφέρειας Θεσσαλίας που εκδόθηκε σύμφωνα με 
τις διατάξεις του άρθρου 1 του Ν. 2790/2000 ( ΦΕΚ 
24/Α/16.2.2000 ) «Αποκατάσταση των παλιννοστούντων 
ομογενών από την τέως Σοβιετική Ένωση και άλλες δια¬ 
τάξεις» όπως τροποποιήθηκε με το άρθρο 76 του Ν. 
2910/2001 ( ΦΕΚ91/Α/2.5.2001 ) «Είσοδος και παραμονή 
αλλοδαπών στην Ελληνική Επικράτεια. Κτήση της ελληνι¬ 
κής ιθαγένειας με πολιτογράφηση και άλλες διατάξεις», 
γίνεται αποδεκτή η από 25.6.2001 αίτηση της ανωτέρω 
ομογενούς Κέσοβα (επώνυμο) Αρτέμιδος (κ. όνομα) πε¬ 
ρί απόκτησης της Ελληνικής Ιθαγένειας και του εξελληνι- 
σμού του ονοματεπωνύμου της από Κέσοβα Αρτέμιδα σε 
Κεσίδη Άρτεμις, η οποία γεννήθηκε στις 9.3.1981 στο χω¬ 
ριό Ολιάνκ - περιοχή Τσάλκα της Γεωργίας.Τα στοιχεία 
της είναι: 

ΕΠΩΝΥΜΟ ΟΝΟΜΑ 
ΠΑΤΡΟΣ Κέσωβ Λάζαρ 

ΜΗΤΡΟΣ (πριντο γάμο): Ζίλφοβα Ελένα 

ΣΥΖΥΓΟΥ 

Με εντολή Γ ενικού Γ ραμματέα Περιφέρειας 

Ο Διευθυντής 
ΑΘΑΝ. ΓΚΑΡΑΓΚΑΝΗΣ 


( 8 ) 

Απόκτηση ελληνικής ιθαγένειας της ομογενούς 
Κέσοβα Κριστίνα. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 189522/1.7.2002 απόφαση του Γενικού Γραμμα¬ 
τέα της Περιφέρειας Θεσσαλίας που εκδόθηκε σύμφωνα 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


με τις διατάξεις του άρθρου 1 του Ν. 2790/2000 ( ΦΕΚ 
24/Α/16.2.2000 ) «Αποκατάσταση των παλιννοστούντων 
ομογενών από την τέως Σοβιετική Ένωση και άλλες δια¬ 
τάξεις» όπως τροποποιήθηκε με το άρθρο 76 του Ν. 
2910/2001 (ΦΕΚ91/Α/2.5.2001 ) «Είσοδος και παραμονή 
αλλοδαπών στην Ελληνική Επικράτεια. Κτήση της ελληνι¬ 
κής ιθαγένειας με πολιτογράφηση και άλλες διατάξεις», 
γίνεται αποδεκτή η από 25.6.2001 αίτηση της ανωτέρω 
ομογενούς Κέσοβα (επώνυμο) Κριστίνα (κ. όνομα) περί 
απόκτησης της Ελληνικής Ιθαγένειας και του εξελληνι- 
σμού του ονοματεπωνύμου της από Κέσοβα Κριστίνα σε 
Κεσίδη Χριστίνα, η οποία γεννήθηκε στις 14.1.1983 στο 
χωριό Ολιάνκ - περιοχή Τσάλκατης Γεωργίας.Τα στοιχεία 
της είναι: 

ΕΠΩΝΥΜΟ ΟΝΟΜΑ 

ΠΑΤΡΟΣ Κέσωβ Λάζαρ 

ΜΗΤΡΟΣ (πριντο γάμο): Ζίλφοβα Ελένα 

ΣΥΖΥΓΟΥ Ντεμούρτσεβ Βικέντι 

Με εντολή Γ ενικού Γ ραμματέα Περιφέρειας 

Ο Διευθυντής 
ΑΘΑΝ. ΓΚΑΡΑΓΚΑΝΗΣ 

-♦- 

Αριθ. 8980 (9) 

Τροποποίηση της με 4978/30.5.2002 απόφασης της Γενι¬ 
κής Γραμματέως Περιφέρειας Βορείου Αιγαίου σχετι¬ 
κά με το ανώτατο όριο επιτρεπομένων ημερών, κίνη¬ 
σης εκτός έδρας υπαλλήλων υπηρετούντων στις Ν.Α. 
Λέσβου, Σάμου και Χίου. 

Η ΓΕΝΙΚΗ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του αρθρ. 6παρ. 10 του Ν.2503/97 και 
του άρθρου 15 παρ. 18 «Διοίκηση, Οργάνωση, Στελέχω- 
ση της Περιφέρειας ρύθμιση θεμάτων για την Τοπική 
Αυτ/ση και άλλες διατάξεις». 

2. Τις διατάξεις της παρ. 3 του αρθρ. 2 του Ν. 2685/99 
καθώς και του άρθρ. 3 παρ. 1 «Κάλυψη δαπάνης μετακι- 
νουμένων υπαλλήλων εντός και εκτός της Επικράτειας 
και άλλες διατάξεις» όπως αυτές τροποποιήθηκαν και συ¬ 
μπληρώθηκαν με τις διατάξεις της παρ. 6του άρθρ 25 του 
Ν. 2738/99 «Συλλογικές διαπραγματεύσεις στη Δημόσια 
Διοίκηση κ.λ.π.» 

3. Τις διατάξεις της ΚΥΑ 31736/14.9.99 (ΦΕΚ 1790/τ. 
Β728.9.99) των Υπουργών Εσωτερικών Δημόσιας Διοίκη¬ 
σης και Αποκέντρωσης και Οικονομικών. 

4. Τις διατάξεις του άρθρου 112 του Π.Δ. 30/96 «Κώδι¬ 
κας Νομ/κής Αυτ/σης» 

5. Τα με αριθμ. πρωτ. Α.Γ.380/19.6.2002, 
10613/20.6.2002 και ΤΔ.5712/9.7.2002 έγγραφα της Ν.Α 
Λέσβου με τα οποία ζητείται η αύξηση του ανωτάτου ορί¬ 


ου των επιτρεπομένων ημερών κίνησης εκτός έδρας 
υπαλλήλων της Δ/νσης Αγροφυλακής, της Δ/νσης Γεωρ- 
γίας και της Δ/σης Τεχνικών Υπηρεσιών της εν λόγω Ν.Α 
αντίστοιχα. 

6. Το με αριθμ. 8202/10.7.2002 έγγραφο της Ν.Α Χίου με 
το οποία ζητείται η αύξηση του ανωτάτου ορίου των επι- 
τρεπομένων ημερών κίνησης εκτός έδρας υπαλλήλων 
της Δ/νσης Αγροτικής Ανάπτυξης της εν λόγω Ν.Α. 

7. Το γεγονός ότι το ύψος της προκαλούμενης απάτην 
απόφαση αυτή δαπάνης δεν μπορεί να προβλεφθεί, απο¬ 
φασίζουμε: 

Τροποποιούμε εν μέρει την αριθμ.. 4978/30.5.2002 
όμοιά μας σχετικά με ανώτατο όριο των επιτρεπομένων 
κατ' έτος ημερών μετακίνησης εκτός έδρας των υπαλλή¬ 
λων των υπηρετούντων στις κάτωθι διευθύνσεις των Νο¬ 
μαρχιακών Αυτ/σεων Λέσβου και Χίου για το χρονικό διά¬ 
στημα από 1.1.2002 έως 31.12.2002 και ορίζουμε ως κα¬ 
τωτέρω το νέο ανώτατο όριο των επιτρεπομένων για το 
έτος 2002 ημερών μετακίνησης εκτός έδρας των παρα¬ 
κάτω υπαλλήλων: 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΛΕΣΒΟΥ 


1. ΔΙΕΥΘΥΝΣΗ ΓΕΩΡΓΙΑΣ 

ΠΕ 9 ΔΙΟΙΚ-ΛΟΓΙΣΤΙΚΟΥ 120 

ΤΕ 6 ΔΙΟΙΚΗΤΙΚΟΥ -ΛΟΓΙΣΤΙΚΟΥ 120 

ΤΕ12 ΡΑΔ/ΤΩΝ 60 

ΔΕ 4 ΔΙΟΙΚΗΤΙΚΟΥ-ΛΟΓΙΣΤΙΚΟΥ 120 

ΔΕ12Η/Υ 50 

ΔΕ 1 ΓΕΩΡΓΙΚΟΥ - ΚΤΗΝΟΤΡΟΦΙΚΟΥ 120 

2. Δ/ΝΣΗ ΤΕΧΝΙΚΩΝ ΥΠΗΡ 

ΔΕ ΔΙΟΙΚΗΤΙΚΟΥ -ΛΟΓΙΣΤΙΚ 60 

3. Δ/ΝΣΗ ΑΓΡΟΦΥΛΑΚΗΣ 

ΠΕ ΔΙΟΙΚ/ΚΟΥ - ΟΙΚ/ΚΟΥ 90 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΧΙΟΥ 
1. Δ/ΝΣΗ ΑΓΡΟΤ. ΑΝΑΠΤΥΞΗΣ 
ΔΕ4 ΔΙΟΙΚ.-ΛΟΓΙΣΤ. 120 

ΔΕ 12 ΧΕΙΡ. Η/Υ 50 

ΥΕΚΛΗΤΗΡΩΝ 30 


Κατά τα λοιπά ισχύει η με αριθμ. πρωτ. 4978/30.5.2002 
απόφαση της Γ ενικής Γ ραμματέως Περιφέρειας Βορείου 
Αιγαίου 

Οι υπάλληλοι με σχέση εργασίας ιδιωτικού δικαίου θα 
ακολουθούν ανάλογα με την ειδικότητα τους τα ανωτέρω, 
κατά κατηγορία και κλάδο, όρια αριθμού ημερών εκτός 
έδρας των μονίμων υπαλλήλων κατά μήνα και κατ’ έτος. 

Με την παρούσα απόφαση προκαλείται δαπάνη το 
ύψος της οποίας δεν μπορεί να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Μυτιλήνη, 31 Ιουλίου 2002 

Η Γ ενική Γ ραμματέας Περιφέρειας 
ΜΑΡΙΑ ΣΚΕΜΠΕΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




